
Es dona compte de la presència del cocodril longirrostre Tomistoma cf. lusitanica 
(Vianna i Moraes, 1945) al Burdigalià inferior de l'illa de Mallorca, com una espècie 
estenotèrmica d'afinitats tropicals, realitzant una aproximació paleoecològica als 
ambients, d'estuari o també marí, en que es va desenvolupar. La presencia de 
cocodrils longirrostres miocènics constitueix un excel-lent indicador biològic de les 
condicions tropicals i/o subtropicals que haurien prevalgut durant el Burdigalià 
inferior de Mallorca. La seva decadència i extinció estaria força relacionada amb la 
degradació de les condicions climàtiques, iniciada després del Mid-Miocene Climatic 
Optimum i coincidint amb un posterior refredament progressiu del medi que 
culminarà amb les oscil-lacions tèrmiques dels cicles glacials del Quaternari. 

Mallorca, Mediterrània occidental. 


PRESENCE OF Tomistoma cf. lusitanica (VIANNA i MORAES, 1945) (REPTILIA: 
CROCODYLIA) IN THE EARLY BURDIGALIAN OF MALLORCA (BALEARIC 
ISLANDS, WESTERN MEDITERRANEAN). PALAEOENVIRONMENTAL 
IMPLICATIONS. The presence of the longirostrine crocodilian Tomistoma cf. 
lusitanica (Vianna & Moraes 1945) in the Lower Burdigalian of Mallorca (Baleares 
Islands, Spain) is recorded. This is a stenotherm, tropical form whose palaeoecologic 
contribution to characterize estuary or marine environments is discussed. The 
presence of these Miocene crocodilians is an excellent biological marker of the 
tropical and/or subtropical conditions that prevailed during Lower Burdigalian in 
what is now Mallorca. Their decadence and extinction would surely be related to 
climate degradation that begun after the Mid-Miocene Climatic Optimum. It 
coincided with a later, progressive cooling that culminated in the thermal oscillations 
of the Quaternary glacial cycles. 

Introducció 


Les referències de rèptils fòssils a l'illa 
de Mallorca es redueixen a la presència de 
cf. Cheirotherium sp. (icnites) a les fàcies 
Buntsandstein del Triàsic de Deià-Sóller 
(Calafat et al., 1987), cf. Nothosaurus sp. al 
Triàsic de Sóller (Bauzà, 1955, 1978, 
Colom, 1991), Varanus sp. a l'Eocè de 
Felanitx (Colom i Sacarés, 1976, Colom, 
1983; 1991); als tàxons Trionychidae, 
Crocodylidae i Paleochelys sp. a l'Eocè 
mitjà-Oligocè de les mines de la cubeta 
d'Inca (Bauzà, 1978; Colom, 1983; 
Jiménez-Fuentes et al., 1989), Tomistoma 
sp. i cf. Allognatosuchus sp. a l'Oligocè de 
Calvià (Ramos-Guerrero et al., 1985). 
També han estat citats Crocodylus sp. al 
Miocè mitjà-superior (Vindobonià) marí de 






MALLORCA 


Fig. 1. A) Situació geogràfica de l'Illa de 
Mallorca a la Mediterrània occidental, B) 
Localització del jaciment estudiat en el mapa 
simplificat de l'Illa de Mallorca. 

Fig. 1. A) Geographical situation of the 
Mallorca Island in the vvestern Mediterranean, 
B) Location of the paleontological site. 


Llubí (Bauzà, 1946), així com diferents 
espècies i subespècies del gènere Podarcis 
al Plio-Quaternari (Bauzà, 1978, Alcover et 
al., 1981, Kotsakis, 1981, Crespí et al., 
2001, Bailón, 2004, Mas, 2005) i el gènere 
Testudo al Quaternari de Portals Nous 
(Bauzà, 1978) o tortugues miocenes 
(Alcover i Bover, 2002; Gràcia et al., 
2007). Recentment, Vicens i Rodríguez- 
Perea (2003), citen una dent de cf. 
Crocodylia al Burdigalià inferior de Cala 
Sant Vicenç (Mallorca), també Mas (2008) 
i Mas i Fiol (2008) es refereix expressament 
a la presència de cocodrils dins aquestes 
mateixes formacions. 

La disponibilitat nou material inèdit 
corresponent a restes de cocodrils 
d'aquestes formacions del Burdigalia 
inferior, ens permet fer una determinació 
taxonòmica més acurada així com realitzar 
inferències paleoecològiques sobre 
l'ambient on es va desenvolupar aquesta 
fauna. 


Jaciment (Localització i descripció) 


Els espècimens estudiats en aquest treball 
provenen d'un mateix jaciment situat a la 
costa oest de la platja de cala Barques dins 
la cala Sant Vicenç al terme municipal de 
Pollença de l'illa de Mallorca (Fig. 1), a 
una zona concreta de penya-segats coneguts 
baix la toponímia del Pou de l'Olm 
(Mascaró, 1987). El jaciment s'estén en una 
franja parallela a la costa a una cota 
màxima de 30-40 m sobre el nivell del mar 
(Figs. 2 i 3). Les coordenades UTM són: 
315, 504840E:4419580N. 


Cronostratigrafia 


El jaciment s'inclou dins la denominada 
Formació Calcarenites de Sant Elm 

Fig. 2. Mapa geològic del sector amb la localització del jaciment estudiat: R, Triàsic superior (Retià), 
L, Liàsic, N1, Fm. Calcarenites de St. Elm (Aquitanià — Burdigalià inferior) on s'ubica el jaciment 
estudiat, N2, Fm. Turbidites de Banyalbufar (Burdigalià superior — Languià), Q, Quaternari 


(Modificat a partir de Gelabert et al., 1991). 


Fig. 2. Geological map of the sector with the location of the studied bed: R, upper Triassic (Rethia); 
L, Liasic; N1, Fm. Calcarenites of St. Elm (lower Aquitanian - Burdigalian) where the studied site is 
placed; N2, Fm. Turbidites of Banyalbufar (upper Burdigalian - Languian); O, Quaternary (Modified 


from Gelabert et al., 1991). 


(Rodríguez-Perea 1 Pomar, 1983; 
Rodríguez-Perea, 1984) que es correspon 
amb la Unitat Calcarenítica de Sant Elm 
(Pomar et al., 1983), amb la part superior 
de la Unitat de Conglomerats i Calcàries 
(Alvaro et al., 1984) i amb la denominada 
Capa amb Clypeaster (Fallot, 1922). És la 


unitat 10 del full 643/644/645 (38-25/39- 
25/40-25) Sa Calobra / Pollensa / Cabo 
Formentor del Mapa Geológico de España 
(ITGE, 1991). 

Presenta dues —litofàcies clarament 
diferenciades: a) un tram inicial de 
conglomerats corresponents a fàcies conti- 

nentals, b) seguits d'un altre tram de 
calcàries bioclàstiques que és corresponen 
amb una fàcies marina costera. 

En general es tracta d'una seqüència 
terrígena-carbonatada, transgressiva sobre 
paleosòls i dipòsits fluvials, que es disposa 
discordant sobre el basament mesozoic, 
prèviament —carstificat, —suavitzant el 
paleorelleu preexistent. A sostre presenta 
una important interrupció sedimentària, 
amb signes d'erosió i desenvolupament 
d'un hard-ground ferruginitzat. A tota la 
formació, es —sobreposa, de forma 
discordant, una unitat superior turbidítica- 
carbonatada, denomi-nada Formació 


Turbidites de Banyalbufar (Pomar et al., 
1983; Rodríguez-Perea, 1984; Alvaro et al., 
1984 i Gelabert et al., 1991) formada per 


una alternança de calcarenites i margues. La 
Formació Calcarenites de Sant Elm, d'edat 
aquitaniana a la zona Randa i sector 
septentrional de la Serra de Llevant 
(Bourrouilh, 1983, Gelabert, 1998), a la 
Serra de Tramuntana és correspon amb el 
Burdigalià inferior, al fossilitzar i ésser 
sincrònica a nombrosos encavalcaments 
tectònics (Alvaro et al., 1984; Gelabert, 
1998) (Fig. 2). 

Ens trobem, dons, davant de materials 
sintectònics afectats per l'acció orogènica 
compressiva  ocorreguda durant el 
Burdigalià inferior fins arribar al Languià — 
Serraval-lià inferior (Gelabert, 1998), 
procés compressional iniciat amb 
anterioritat a partir de l'Oligocè superior 
(Catià). 





Fig. 3. Vista general de la localització del jaciment: A) Burdigalià superior (Fm. Turbidites de 
Banyalbufar), B) Burdigalià inferior (Fm. Calcarenites de Sant Elm) i C) Liàsic. 

Fig. 3. General view of the paleontological site location: A) Upper Burdigalian (Fm. Turbidites of 
Banyalbufar); B) lower Burdigalian (Fm. Calcarenites of Sant Elm) and C) Liasic. 

Localment, en aquest cas, la formació es 
sobreposa, mitjançant un contacte erosiu, 
sobre bretxes del Lias a les que segueixen 
els segiients trams: 

a) 10-15 m de conglomerats i 
microconglomerats, amb bona cementació 
carbonàtica i presència esporàdica de 
d'inclusions ferruginoses. 

b) Sectors molt localitzats (27 — 55 
m) de rebliment de canals amb presència de 
restes de grans ostréids, més o menys 
fragmentats, i algun equinoderm. 

c) 20-25 m de calcàries bioclàstiques 
d'aspecte massiu i alguns trams en 
laminació paral-lela, barrejades amb algun 
nivell de gresos, amb presència de grans de 
quars (de dimensions subcentimètriques) 
rodats i aillats. Contenen restes d'algues, 
ostrèids, pectínids, equinoderms, peixos i 
cocodrils. 

Per damunt i en contacte discordant es 
disposa un tram de margues de caràcter 
turbidític (Fm. Turbidites de Banyalbufar) 
que es redueix a un petit aflorament en 
contacte amb el límit NW de la platja de la 
cala (Fig. 3). 

La totalitat de restes de fauna estudiada 
correspon als trams b) i c). En conjunt es 
tracta de sediments de plataforma d'aigiúes 
somes en un ambient litoral, amb predomini 
de sedimentació fluvial i platges (barres) 
conglomeràtiques, que s'instauren amb 
posterioritat a un període de forta 
inestabilitat tectònica en el que es diposità 
la formació subjacent. 


Sistemàtica 


Classe: REPTILIA 
Ordre: Crocodylia Gmelin, 1788 
Subordre: Eusuchia Huxley, 1875 
Família: Crocodylidae Gray, 1825 
Subfamília: Tomistominae Ràlin, 1955 
Gènere: Tomistoma Miller, 1846 


Tomistoma cf. lusitanica (Vianna i Moraes, 


1942 


1945 


1949 


1956 


1958 


1959 


1961 


1965 


1969 


1973 


1981 


1984 


1984 


1987 


1989 


1945) 


Gavialosuchus americana (Sellards), 
variedade lusitana: VIANNA i 
MORAES; Miocé; Lisboa (Portugal) 
Gavialosuchus americanus (Sellards) 
var. lusitanica n. var.: VIANNA i 
MORAES; Miocè; Lisboa (Portugal) 
Gavialosuchus americanus Sellards var. 
lusitanicus: ZBYSZENVSERI, Burdigalià 
sup.; Lisboa (Portugal) 

Tursiops: BATALLER; p. 26; Miocè, 
València i Barcelona (Espanya) 
Gavialosuchus americana Sellards var. 
lusitanica: ANTUNES; Helvecia mitjà, 
Lisboa (Portugal) 

Tomistoma sp.: ANTUNES; Helvecia 
mitjá; Lisboa (Portugal) 

Tomistoma lusitanica (Vianna i Moraes): 
ANTUNES; figs. 7-29, 36-44, Burdigalià 
inf. — Tortonià inf., Lisboa, Algarve i 
Cabo Espichel (Portugal) 

Tomistoma (Gavialosuchus ?) lusitanica: 
LANGSTON; pàg. 26-27, T. 1, fig. 1 
(Portugal) 

Gavialosuchus americanus Sellards var. 
lusitanica Vianna i Moraes: CALZADA; 
p. 33; Miocè (Tortonià), Barcelona 
(Espanya) 

Tomistoma lusitanica Vianna i Moraes, 
1945: STEEL; p. 96, Miocè (Helvetia 
Mitjà), Lisboa (Portugal) 

Tomistoma cf. lusitanica (Vianna i 
Moraes): ANTUNES et al., p.16, L. 2: 
figs. 1-2, T.1; Burdigalià sup. ? — 
Languià, Algarve (Portugal) 
Gavialosuchus sp.: BUFFETAUT et al.; 
p. 116, Miocè mitjà, Polastron-Gers 


(França) 
Tomistoma cf. lusitanica (Vianna i 
Moraes, 1945): ANTUNES in 
MLYNARSRI, Miocè, Pinczów 
(Polónia) 


Tomistoma (Gavialosuchus) lusitanica: 
ANTUNES; T.1, fig. 1; Aquitania — 
Tortonià, Lisboa (Portugal) 

Tomistoma cf. lusitanica (Vianna i 
Moraes, 1945): ANTUNES i 
GINSBURG, p. 81-85, Làms. 1: figs. 1- 

4, 2, 3: figs. 11-18, Languià, Anjou 
(França) 

Tomistoma lusitanica (Vianna i Moraes, 
1945): ANTUNES, p. 60-61, L. 1: figs. 
11-13, Burdigalià inf. — Languià, Lisboa 
i Algarve (Portugal) 

Tomistoma cf. lusitanica (Vianna i 
Moraes, 1945): GINSBURG et al.; p. 


1994 


2000 


601, —Orleanià inf.; Maine-et-Loire 
(França) 

2001 Tomistoma lusitanica (Vianna i Moraes, 
1945): CRESPO; p. 124, fig. 64, 
Burdigalià — Languià, Vàries localitats 
(Portugal) 

2003 cf. Crocodylia: VICENS i 


RODRÍGUEZ-PEREA, p. 128, fig. 4: 
23, Burdigalià, Pollença (Illes Balears) 
Tomistoma cf. lusitanica (Vianna i 
Moraes, 1945): MAS, p. 90-92; 
Burdigalià inf., Pollença (Illes Balears) 


2008 


A Europa, el gènere Tomistoma també ha 
estat reconegut a l'Oligocè superior (Catià) 
de Saint-Geours-de-Maremne al SW de 
França (Antunes i Cahuzac, 1999), al 
Miocè de la vall del Roina França (Deperet, 
1887), al Languià del Loira sud a França 
(Lecointre, 1910), al Burdigalià superior de 
Lisboa a Portugal (Zbyszewski, 1949 i 
1958, Vega-Ferreira, 1985), i al Miocè de 
Malta, Gozzo i Sardenya a Italia, a 
Eggenbourg a Àustria, i a Sèrbia (Steel, 
1973). 

Zbyszewski (1949; 1958) havia 
considerat dins de les mateixes capes del 


Miocè inferior-mitja de Lisboa, dues 
espècies que —designà amb les 
denominacions de Gavialosuchus 


americanus (Sellards, 1915) var. lusitanica 
(Vianna i Moraes, 1945) i de Tomistoma cf. 


calaritanus Cappellini, 1890, aquesta 
darrera en base a unes dents relativament 
grosses, més esveltes i molt manco 


gruixudes. Més tard, revisat aquest tema 
(Antunes, 1987, Antunes i Ginsburg, 1989), 
aqueixa darrera forma pareix més bé 


correspondre amb un Gavialis. Això, no 
implica que la forma tipus de T. calaritanus 
pertanyin a un Gavial (Antunes, 1994). Per 
altre lloc, sembla que durant el Miocè 
inferior-mitjà, la regió mediterrània i fins el 
que avui és Portugal van viure 
simultàniament dues espècies de cocodrils 
longirrostres. 


Tafonomia i material recuperat 


Material de molt difícil extracció i 
separació del jaciment degut a la forta 
cementació de la roca calcària que el conté. 

Si bé el material recuperat presenta poc 
rodament, si que es presenta quasi sempre 
deformat i/o fracturat in situ per mor a la 
pressió soferta deguda a l'acció tectònica a 
la que s'ha vist sotmesa la roca (el 
sediment) que l'engloba. 

Excepcions fetes de varis fragments 
d'ossos i tres fragments de plaques òssies, 
els altres exemplars es corresponen amb 
restes dentàries (dents o fragments de les 
mateixes) de l'espècie estudiada. 

El material paleonotològic recuperat 
passarà a formar part dels fons del Museu 
Balear de Ciències Naturals de Sóller. 


Dents 

Exemplar A (Fig. 4A): 
Altura màxima conservada: 11,5 mm 
Secció: Rodona amb dues carenes molt 
poc pronunciades. 
Diàmetre: 6 mm 
Superfície: Quasi llisa, sense estries, 
lleugerament reticular. 
Observacions: Dent curta lleugerament 
corbada, amb la punta rompuda i sense 
arrel. 


Exemplar B (Fig. 4B): 

Fig. 4. Dents de Tomistoma cf. lusitanica (Vianna i Moraes, 1945) del Burdigalià inferior de cala Sant Vicenç 
(Mallorca). Vegeu dimensions i morfometria dins l'apartat de tafonomia i material recuperat. Totes les escales: 10 
mm. 
Fig. 4. Teeth of Tomistoma cf. lusitanica (Vianna and Moraes, 1945) of the lover Burdigalian of cala Sant Vicenç 
(Mallorca). See dimensions and morphometry in the section of taphonomy and retrieved material. All scales: 10 
mm. 

Altura màxima: 19 mm 

Secció: El-líptica (aplanada labiolin- 
guament) amb les dues carenes ben 
pronunciades (quasi tallants). 

Diàmetre màxim messo-distal: 8,9 mm 
Diàmetre màxim labio-lingual: 6,7 mm 
Superfície: Fines estries irregulars 
verticals. 

Observacions: Talla mitjana. Despuntada 
i sense arrel. Possiblement una dent 
posterior. 


Exemplar C (Fig. 4C): 
Altura màxima: 23 mm 
Secció: Rodona sense carenes. 
Diàmetre màxim: 12 mm 
Superfície: Quasi llisa, sense estries. 
Observacions: Talla grossa. Despuntada i 
arrel ben desenvolupada. 


Exemplar D (Fig.4D): 
Altura màxima: 9 mm 
Amplària màxima: 8,5 mm 
Secció:  El-líptica (aplanada labio- 
lingualment) amb  lúnica carena 
observable ben pronunciada i micro- 
asserrada (vegeu fletxa indicativa Fig. 
4D). 
Superfície: Fines estries verticals ben 
marcades. 
Observacions: Fragment de la corona que 


conserva part d'una carena. Talla 
grossa/mitjana. 

Exemplar E: 

Altura màxima: 18 mm 

Secció:  El-líptica (aplanada labio- 


lingualment) amb la dues carenes ben 
pronunciades (quasi tallants). 

Diàmetre màxim meso-distal: 21 mm 
Diàmetre màxim labio-lingual: 12 mm 
Superfície: Fines estries irregulars 
verticals. 


Observacions: Talla grossa. Despuntada i 
arrel ben desenvolupada. Presenta una 
lleugera curvatura. 

Miscel-lània 


Restes diverses de fragments d'ossos i 
plaques dèrmiques molt fragmentades i 
deteriorades. 


Mètode 


A partir d'una anàlisi de les 
característiques paleontològiques i afinitats 
taxonòmiques de la fauna descrita, tenint en 
compte les característiques estratigràfiques i 
litològiques dels dipòsits que la contenen, 
es realitza una aproximació paleoecològica 
als ambients en que es va desenvolupar 
l'herpetofauna estudiada. 

S'ha procedit a la recollida del material 
mínimament classificable, tenint en compte 
bàsicament les restes dentàries, així com 
també algunes d'òssies. 

S'ha procedit a la revisió de la 
bibliografia disponible sobre paral-lelismes 
existents, principalment al sud de França 
(Antunes i Ginsburg, 1989, Ginsburg et al., 
2000) i de Portugal (Antunes, 1961, 1994, 
Antunes et al., 1981, Crespo, 2001) 
procedint a la recopilació, anàlisi, contrast i 
síntesi d'opinions d'experts, completat amb 
un procés additiu d'evidències 
proporcionades a partir de dades empíriques 
(sedimentologia, tafonomia, fauna 
associada,...) convergents. 


Discussió 
Diagnosi 


Les dents estudiades són dents altes, 
còniques, lleugerament corbades cap a 

l'interior, amb l'àpex poc punxant i porten 
dues carenes, una anterior u l'altra 
posterior. La capa d'esmalt presenta una 
superfície finament reticular i arrugada, en 
canvi la superfície externa de la dentina 
presenta una fina i llarga ornamentació 
estriada. Es poden distingir dos tipus de 
dents: a) unes son més grans, més altes, 
més corbades, poc carenades i presenten 
una secció més o manco el-líptica o rodona, 
b) unes altres, que es corresponen 
manifestament amb dents posteriors, són 
més petites, més baixes, més dissimètriques 
degut a un aplanament labio-lingual que fa 
les carenes més marcades. Entre aquests 
dos tipus de dents, apareixen formes 
intermediàries. Aquestes característiques 
coincideixen, si no totalment, amb la 
descripció de les dents de Tomistoma Cf. 
lusitanica realitzada per Antunes i Ginsburg 


(1989). 

Durant al Miocè a l'àrea d'Europa 
occidental vivien, a més del gènere 
Diplocynodon, altres dos gèneres, 


Tomistoma (inclòs Gavialosuchus) i un 
altre, mal representat per restes òssies però 
amb una dentició molt diferent, que pereix 
coincidir amb Gavialis. 

Les dents analitzades presenten unes 


mides que exclouen, sens dubte, la 
pertinença a Diplocynodon, amb un 
diàmetre —meso-distal que arriba a 


sobrepassar els 21 mm. L’apex és més 
esmussat 1 menys picant que Diplocynodon. 
La superficie finament arrugada i reticular 
també les diferencia del les dents 
pràcticament llises de Diplocynodon. 

La determinació diferencial amb alguna 
forma de Gavialis (normal acompanyant 
minoritari de T. lusitanica en altres 
jaciments miocens d'Europa occidental) és 
clara tenint en compte la forma més fina, 
allargada, —estilitzada, poc corbada, 


acanalades longitudinalment i amb l'àpex 
més agut i llis de les dents de Gavialis sp. 
Ara bé, la limitada quantitat de restes 
recuperades, no permet afirmar de forma 
significativa la absència de Gavialis, a més 
si tenim en compte que aquesta espècie 
apareix en una proporció clarament inferior 
a la de Tomistoma a altres paral-lelismes 
d'associacions faunístiques coetànies. 

La determinació diferencial a nivell 
específic ens pareix més problemàtica, però 
la forma robusta, mida, dimensions i 
proporcions de les dents analitzades, ens 
condueixen cap a la forma d'un gran 
Tomistoma cf. lusitanica. Res ens fa veure 
que puguin pertànyer a d'altre forma 
específica. 

No s'ha pogut descartar la presència i/o 
sinonímia amb Tomistoma calaritanus 
Capellini, 1890, la impossibilitat de 
comparar amb l'original, del que només 
s'ha pogut accedir mitjançant descripcions i 
figures (Capellini, 1890 i fotografia Museo 
D. Lovisato), ens ha limitat molt una 
possible comparació. Tampoc es pot 
descartar que T. calaritanus no es tracti 
d'un vertader gavial, si bé Kotsakis ef al. 
(2002) consideren T. calaritanus com una 
espècie molt afí a T. lusitanica. 

De totes les maneres s'ha de tenir en 
compte que la realitat pot ésser més 
complexa del que en un principi es pot 
pensar. Realment no pareix molt possible 
que només existís una sola i mateixa 
espècie de Tomistoma compartida entre la 
Mediterrània Occidental i l'Atlàntic, a més 
si es pensa que les representades a Portugal 
certament migraren a partir d'Orient i no 
d'Àfrica (Antunes, 1994). 


Paleogeomorfologia 
Tomistoma lusitanica (Vianna i Moraes, 
1945), era un gran cocodril longirrostre 

lligat a grans rius i estuaris, però igualment 
capaç de realitzar incursions a les zones 
marines costaneres (Crespo, 2001). Com 
moltes altres espècies fòssils del gènere 
Tomistoma, T. lusitanica va viure dins de 
regions d’estuari amb freqiients incursions 
mar endins. De fet, la gran talla d'aquests 
animals ha d'ésser entesa en relació amb la 
gran abundància de nutrients (biomassa) 
aportats per l'ecosistema marí (Antunes, 
1961). 

L'anàlisi litològica del sediment format 
per una successió de conglomerats, 
microconglomerats i calcàries 
bioclàstiques, també ens du a interpretar 
aquests nivells com a una seqüència 
terrígena-carbonatada pròpia d'una fàcies 
d'estuari. La litofàcies de conglomerats 
s'interpreta com a platges de sediments 
fluvials (barres) i la litofàcies de calcàries 
s'interpreta com a dipòsits de plataforma 
carbonàtica costera. Aquestes 
característiques suggereixen un dispositiu 
paleogeomorfològic consistent amb 
plataformes someres marines amb 
influències de sedimentació fluvial de rius 
que drenaven paleorelleus sotmesos a 
denudació. A la línia de costa el material 
gosser aportat per la desembocadura és 
retreballat pe l'onatge format barres 
conglomeràtiques progradants. Els nivells 
localitzats d'ostrèids s'interpreten com a 
bioherms d'ostres (Alvaro et al.,1984; Mas 
i Fiol, 2008). 


Paleoclima 

Els crocodilians, en general, i Tomistoma, 
de forma específica, constitueixen un dels 
millors indicadors biològics de les 
condicions de temperatura paleoambientals. 
Les espècies actualment existents no 
suporten temperatures mínimes inferiors als 
10°C dins l'estació més freda; necessitant al 


mateix temps, durant la resta de l'any, de 
temperatures substancialment superiors per 
al normal desenvolupament dels seu 
processos vitals d'activitat, alimentació, 
reproducció, etc. (Antunes et al., 1981, 
Crespo, 2001). Si bé, cal tenir en compte 
que actualment alguns cocodrils, com 
Alligator mississippiensis (Daudin, 1801), 
són capaços de suportar en casos extrems, 
durant breus períodes, baixes temperatures 
de fins a -3,1°C (Brisbin, 1990). 

La decadència i extinció estaria força 
relacionada amb la degradació de les 
condicions climàtiques i, sobretot, 
temperatures menys elevades, fet certament 
comprovat durant el Miocè superior i 
posterior i que concorda amb l'absència 
absoluta de cocodrils als conjunts faunístics 
marins posteriors al Burdigalià, excepció 
feta d'una cita de Crocodylus sp. al Miocè 
mitjà-superior (Vindobonià) marí de Llubí 
(Bauzà, 1946). 

La presència de cocodrils miocènics és, 
per tant, un excel-lent indicador de les 
condicions tropicals i/o subtropicals que 
haurien prevalgut al Burdigalià inferior del 
que avui és la zona de l'illa de Mallorca. 


Paleogeografia 

Aprofitant l'evidència de que tants els 
Tomistominae com els gavials són de 
caràcter estrictament tropical, la seva 
migració cap a les àrees de l'occident 
europeu i no només això, Tomistoma Cf. 
lusitanica també ha estat citat a Polònia 
(Antunes, 1984), és pot considerar 
perfectament normal entre el Miocè inferior 
i inicis del Miocè mitjà. 

La dispersió geogràfica de Tomistoma 
fou de fet enorme, ja que aquestes 
migracions no tenen perquè constituir cap 
problema tractant-se d'animals excel-lents 
nedadors, tendint a desplaçar-se per via 

EXEMPLARS CITATS 














Mas i Fiol Vicens! 
TAXA (2008) Rodríguez- DESCRIPCIO 
Perea (2003) 
Carcharias cf. taurus Rafinesque, 1810 49 20 dents i fragments 
Isurus cf. oxyrinchus Rafinesque, 1810 ' 5 4 dents i fragments 
Carcharodon megalodon Agassiz, 1843 - 2 fragments corona 
Hemipristis serra Agassiz, 1843 7 2 dents i fragments 
Carcharhinus spp? 34 12 dents i fragments 
Galeocerdo aduncus Agassiz, 1843 11 1 dents i fragments 
Pristis cf. aquitanus Delfortrie, 1872 1 - dent rostral 
Diplodus cf. vulgaris 2 - incisius 
(E. Geoffroy Saint-Hilaire, 1817) j 
Diplodus jomnitanus (Valenciennes, 1844) 9 5 incisius 
Sparus cinctus (Agassiz, 1843) 122 73 molariformes + caniniformes 
Pagellus caparicaensis Jonet, 1975 1 - caniniforme 
Labrodon multidens (Von Múnster, 1846) 11 3 fragments plaques faríngies 
Labrodon pavimentatus Gervais, 1859 1 - fragment placa faríngia 
Labrodon sp. - 13 fragments plaques faríngies 
Dentex sp. - 2 dents 
Trigonodon jugleri (Miinster, 1846) * 9 13 a F tragments 
plaques faríngies 
Diodon vetus Leydi, 1855 " 3 5 plaques + fragments 
Balistes lerichei Bauzà, 1949 > 27 15 dents i fragments 
Pagrus mauritanicus Arambourg, 1927 - 2 dents 
Batoidea © 2 1 dent central placa mastegadora 
+ fiblons 
Sparidae 5 - petites dents 
Pisces - 6 Vèrtebres 
TOTAL 299 179 
l Vicens i Rodríguez-Perea (2003): Citat com Zsurus hastalis (Agassiz, 1843) 
2 Vicens i Rodríguez-Perea (2003): Determinació específica Carcharinus priscus (Agassiz, 1843) 
3 Inclou Trigonodon oweni Sismonda, 1846 i Taurinichthys villaltai Bauzà, 1948. Vegeu Schultz i Bellwood (2004). 
% Vicens i Rodríguez-Perea (2003): Determinació genérica Diodon sp. 
5 Inclou Balistes crassidens Casier, 1958. Vegeu Vicens i Rodríguez-Perea (2003). 
6 


Vicens i Rodríguez-Perea (2003): Determinació genèrica Myliobatis sp. 


Taula 1. Ictiologia associada, a partir de Vicens i Rodríguez-Perea (2003) i Mas i Fiol (2008). 
Table 1. Ichthyology associated, from Vicens i Rodríguez-Perea (2003) and Mas i Fiol (2008). 

marina per tot on torbessin unes condicions 
climàtiques i ambientals adequades. 
Recentment ha estat descrit Tomistoma 
penghuensis. Shan et al. (2007) al Miocè de 
Taiwan i l'actual forma Tomistoma 
schlegelii (Müller, 1838) a tengut en temps 
històrics una distribució molt més àmplia 
que l'actual, arribant fins al sud de Xina. 
Força interessant és el fet que ja en 
varies ocasions, anteriorment al present 
treball, s'hagi assenyalat que moltes de les 
formes trobades en el Miocè mari 
d'Algarve (sud de Portugal) manifestaven 
una major proximitat a les seves afins 
mediterrànies (p. ex. com la paleoictiofauna 
de les Illes Balears) més que amb les de la 
regió atlàntica de Lisboa (Antunes, 1961, 
Crespo, 2001). Les referències a treballs 
anteriors (Vicens i Rodríguez-Perea, 2003, 
Mas i Fiol, 2008), l'anàlisi de la ictiofauna 


associada (Taula 1), les variables 
ambientals, així com altres indicadors 
biològics i geològics ens revelen la 


correspondència amb un clima subtropical 
en un ambient mixt de caràcter semiobert, 
amb aigües poc profundes de salinitat 
intermitja i/o variable, i una diversitat de 
tipus de fons amb predomini dels detrítics 
amb aportacions continentals, trets que 
caracteritzen un sistema d'estuari. 

